“Yə́bə́gə̄ nâ elad é bɔ̄ á zāŋ bía wa, anə́ é ngábə́ á zāŋ ésōá bân tará; malóm wā efáī sílba ai mvɔ́d; kə́lə tsam élad dzóe mínā Baésha, ǹkúkúmá yǎ Ísraɛ̂l, nâ á súbú ma oyǎb.” 20Ńdɔ Ben Hadad a ngávógolo ǹkúkúmá Asa, ńdɔ a ngálóm bə̄dzóē míńsámbá bítá bóé nə̄ bə́ kə lúman ai bətísɔ̌n yā Ísraɛ̂l, ńdɔ̄ bə́ ngánɔŋ Iyôn, Dan, Avel Beth ­Maaka, ai Kineroth ásə ai sí ésə yǎ Neftali. 21Á wog Baésha a ngáwóg dɔ̄, ńdɔ a ngátə́le məlóŋ yā Rama, a dúgán a Tirtsa. 22Ńdɔ ǹkúkúmá Asa a ngálóm lóē Yúda ásə təge ai səsalá, ńdɔ̄ bə́ ngábəgə məkɔ́g yā Rama, ai məbám móé, ébí yā Baésha a ngábə́ á lóŋo ai byá; ńdɔ ǹkúkúmá Asa a ngáman lóŋ Gɛva yǎ Bényamín ai Mitspa.